
দুহান আহান কবিতা আগেদে নিকুলেছে উতার লগে কতহান 
নুয়াতা য়ৌকরিয়া লেরিক এহান। আগেকার ওঁতা এ।মান্য পরিবর্তন বার 
শুদ্ধ করানি অইল। 

এহানর প্রুফ চেইলতাই কল্যাশীয় শ্রীমান সন্তোষ সান্তানই। 
লেরিকহান অয়া নিকুলানির আগে জ্যোতির্ময় মণিদীপাই আকবুরুম চা 
দেছিলা। 

লেখিকা শ্রীমতী শিখা ভট্টাচাই লেরিকহান লেহে হিনপেইরি 
মোর নানান পরিবর্তন যাকরতেগা। তেইরে কৃতজ্ঞতা জানেইল ভাষা 
নেই। 

"দিলীপ কুমার সিংহ থাইলইছতে দাদার লেরিকহান বুলিয়া নিয়াম 
হারৌ অইলইছ। 


বার্তন 


এপেই আহো শৌগি হাবি 

টেকাগৎ নৌ বেইতাঙাই। 
টৌনাটিউর মুকসি বাহের, 

কাদানিতে নেইতা নাই॥ 
ঘৌ বুজিয়া খেলা আছে, 

কলো বুজে এলাহান। 
চেইনে আয়া বুলে বুলে 

হপনহানির মেলাহান | 
ধমক মেইসা সুপ করে নেই 

আমার এরে এপেইতে। 
কেমচা ধরের গাছে লতে & 

বপকো যেপেই হেপেইতে॥ 
এপেই বৌয়ে ডাকর বারি, 

মিঙালহানাৎ নাছাক। 
তোমার সালে হাক লপুকে 

আছে বাসা বাসাক॥ 
এপেই আধার কুরার্ো নেই, 

নেই সুপক ডরপানি। 
লালতা আছে পথে ঘাটে, 

বিসারতে নেই চুমহানি ॥ 
হিং পিদেছি সি মানু নেই, 

হাবি বুলা চুলাতা। 
গালেইতারা বুজন নেই নাই, 

হাবি কনাক, খুলাতা ॥ 
হারোহানাৎ হাতুরোনে 

চড়ো মনর ঘরাগৎ। 
সুকাদেছি আমার দেশে 

উল্টাগদে যানার পথ॥ 


কুজী 


কুঙ্জর ঘরে অছে এমাটিক জঙ্জাল। 
ডেই দু আয়া আজি করতারা গঞ্আাল ॥ 
মাঞ্জিয়ে মাতেরতা বেলা দিয়া যাগানে। 
নাম লয়া মাধুকরী করে করে খাগানে॥ 
পাঞ্জি মি চেইলুতা খেলহান এহানেই। 
অইতই হাবি হুবা করতেই যেহানেই ॥ 
মেঞ্জং নিকুলেছে কিহানতে করানি। 
গরে থাইলেতে ইমে জিংতাৎ মরানি ॥ 
তাঞ্জাগ চেয়া আজি ভেক লছু বুলনে। 
কিয়া লাজপারতা তি থতাহান খুলনে॥ . 
গ্জর মন্দিরে কুঞ্জই আছেগা। 

খঞ্জুনী খুড়িরে তা উপেই পাছেগা॥ 
চারিবেদে আছি বয়া কানা বার খঞ্জ। 
সমালানি হিনছেক ওঁতার জঞ্জ॥ 
ইঞ্জাও বুড়া আছে দৌগরে রাহিয়া। 
সাংসাপা নেয়ছেতা মেঞ্জর নাহিয়া ॥ 
তিনজরা পথগৎ বছি যেতা ভক্ত। 
মাত্তারা কুঞ্জর মনহান শক্ত ॥ 

খেঞ্জঙে মাতেরতা দুয়াহান নাচেয়ো। 
কাদতই ওঁহান খানি করে বাসেয়ো ॥ 
পাঞ্জা খেলেয়া আছি শৌ দুগ ওপেই। 
কিয়া থাঙ লিটকেয়া আহিতারা বৌনেই ॥ 
থায়া থায়া কুপ্তই দেরতাক লউগ। 
তগ্জাও আন মালা আটানির খউগ॥ 
চাতা হুনা গুজ্জাগ অছেতা না নাছেতা। 
নিরালর নামসাগ হবা অয়া আছেতা ?॥ 


শৌ নাটিং 


টৌ নাটিঙর পূতক আগ আছিলতা নাই শৌনাটিং 
উগর টেংঠা তা খানি তোমার লগে মি বাটিং॥ 
তার য়ারিহান হুনলে গিরক নুয়ারা অর বালাগৌ। 
মারুপ হাবি অছি তারতা তিরা জারর কালা দৌ॥ 
অজা নেইকরেছে উগই বিদ্ু তিতু আগরে। 

ডুলবি আগ থরতা নাইক মুরর গজে কাকরে॥ 
শাৎহান চেইতে টিকির সম্পাই আহি ছ্বগি লিকলগি। 
কিতা মাততু! আঙুলিগি আত আকেইহান ডিগলগি ॥ 
মুরগ তলে দিয়া উই গুয়ার গাছে কারগা নাই। 
রাতি এহান মইচ আগরে এলা হ্লষারগা নাই ॥ 
হিয়াল দুগ, তিনগ মাকু হরপ আগ দরাগ। 
য়ককরিয়া খাল করেছে তারে তাতে বরাগ॥ 
উতার গজে সেকপি আগ, তিন চারিগ কওয়া নাই। 
ছেয়ার লগে মধুর দিয়া থছে খওয়া খওয়া নাই॥ 
- হাদিৎ দেরতা খুয়া খানি থৌ ফুটিল তিঙেয়া। 
কলো আগত বেলিটিকর রইদ খানি থর জিডেয়া ॥ 
হুক্না ফুতি রইদে দেরগা, তিঙা উপুৎ বরারগ। 
-গলেইসি করৌরিতা হারপেই মি নাগই নাই পরারগ |” 
বাতে বগা বুললে উগই বরগা বাতর গজে তা। 
এতা চেয়! মালক গর মনহান হারৌ অছেতা ॥ 
-লামর দৌয়ে বর দেছিগ, হেতে মেতে নাগইগ। 
মোর শৌগরে লাল বুলিয়া পরথা নারবাই আগইক॥ 
যেহান মনার উহান করক, তকপা আগ ধরকগা। 
যনেইলে তা বিলে গিয়া আকখুলাই রাস করকগা ॥ 
টৌনাটিঙে খালকরিয়া মাতের _“এতা হাবি চুম। 
মোর পুতকে এলা দিলে বাগের মানুর রাতির ঘুম 
টর নাহিতাই উগদেতে নাউ খালকরতারা সুপ। 
চাউরিতা মি গা এহানর মানু এতা নাগই কুপ॥ 
গাঙ ঘরেদে মাততারাতা __ হুনা গিরক হমা দিক। 
এগদে আর নাহিছ এনে ঠইগি খানি অকনে চিক॥ 


জলা 


ধলা বুড়াই হাতগ কলা থছে জলা করিয়া। 
হরি বলার দিনে উি আটেরতা নাই ধরিয়া ॥ 
আহান লুরি লছে কিগই জানে কিতারকা।! 
খলা আহান মুড়ি আকদিন আনেছিলু মি তারকা। 
মধুর ডলা গলা গলা লারৌ হংকরেছিলতা। 
কিয়াথাংক এতা করের নাউ ফংকরেছিলতা ॥ 
টলা আগই রাতি আয়া খাদিলগা চরেদে। 

ধলা বুড়াই কাদল বয়া কালা চিংখেইর পরেদে ॥ 


এই মি বিলাউরিতা হারপেয়া থ মাগানা। 
ন্‌ আই খেয়া যাগা, হুনরতা তি গাকানা ॥ 
ঠুমতা আছে, চহা, কহা, ঝালতা আছে মোরাং নাই। 
মি মানু এগরাং নাই। 
1 আছে গুতা চমতকারতা, আচানক। 
খেয়া হুনাশৌগ তোরতা খানি ঠাচা অক॥ 
আর কততা আছেগ। 
মনেইবেতা দিতৌ দিতে চেয়া বাছে বাছে ক॥। 
হাপেই আহান মালে দিতৌ, গজে আরাক খানি 
খেইলে ই আহির পানিয়ৌ। 
চানা অনার দরেইত্ত। 

নিয়া হুয়াৎ্, হে সেইত্ত॥ 
,- বুকুর, চাপড়, উতার নাউ। 
[কাতে লাহলেদে লাগর খা 
[হানি - আই কাদাদে দেহা দিং, 
টু হারপাছত্তা বুদ্ধি সিং 


কুমারধন 


কুমারধনে পুমার গাছে বয়া চারতা গাণ্নহান। 
উালা আগ সুরে দেছে, ছয় মা পিছে হাওনহান || 
মাতের মিতে তোমার সাদে ঠংকা আলা নাগইক। 
মিংটা আহান লালতে মোরাং নাপেইতারাই আগইক॥ 
বরিষারমা গুলা আইলে করতারাইতা কিহান থাঙ। 
চেইনে মিতে গাছে কায়া অছু কতি ওয়াইসাঙ ॥ 
কামদেব মরিল রাভি দ্ুমজিতেগা ফামরমা। 

হানে মি না ঘুমজৌরি, হজাক থাউরি মামরমা || 
বাবাইসেনা মরিলতাতে জিপেইতেগা আহিগ। 

এতা কিতা দেহেছ্ু মি আপদ বিপদ মাহিক॥ 

আহি দ্বগি না জিপাউরি চাউরি মিতে কুপকরে। 

মরে পড়লে গাছজারেতত পড়ে পড়তৌ ডুপকরে ॥ 
সৌকরার মা কাহ্ছা আহান লগে থউরি জাররকা। 

ঠেকার দিনে হিন নাপেইমতা কামে লাগের বাররকা ॥ 
চৌল আক মল থনার সালে দেইনে মোরে যৌ আগ। 
বানা পেইলে গাছ এজারে কাকরে দেই নৌ আগ! 
নৌ বানা মি হিকিং করে বুড়া কালে সেংকরে। 

দাদা গাছি, হুনা গাছি মাতৌরিতা মেং করে॥ 

মলপাক আগ, মহরিহান, লগে দেইনে মল আগ। 
ঠেকাৎ পড়লে হাতুরিমতা দেইনে মোরে খল আগ।। 
থিংকরোনে বৌবরন দের হাক এহানর দুয়ারহান। 

কামে লাগক, হারপেয়া থই এতা কথার হুয়ারহান॥ 
কতি তপ্তা অরতা লপুক বৈশাখ জেঠনার ফাপহানাৎ। 
হাকে টাঙো ভাঙর মাঠা না মরবাইতা তাপহানাৎ ॥ 
আহো আহো বুদ্ধি লইনে জিংতা অনির পথ করো। 
মোরাং আছে লৌসিং এহান খানিক করে কৎকরো॥ 
তুমি অছো নাগইতালো, ফাগি দিয়া 
মোর কথাহান' লইনে তুমি না মরিযে 


গণিত 


হাতগ মাকু গাছর ডেঙে তিনগ মেকুর তলেদে। 
মাততা গিরক কইগ ডেহি তলেল গাছির কলেদে॥ 
লেইফেৎ তি নাদি হুনা মাতনে মোরাং খানিকক। 
আমিতে হাই নাজানিতা, তোরাংত দে জানিকক। 
এহানৌ তি নুয়ারলে থাং! হবা করে খালকরিছ। 
যোগ করিয়া ভাগ করিয়া হারপানিহান তালকরিছ॥ 
মাকু উগ্নি মেকুরগিল পুরণ করলে পেইতে নাই। 
নাইলে উতা সমক্তরমা নিয়া বার চেইতে নাই॥ 
পারলে নেগা দশমিকে, সুদকষালৌ করিছনে। 
মাকুগি: এরা দিয়া মেকুরখিরে ধরিছ নে॥ 
মানসাঙ্কৌ চানা পারর মেকুরগিরে বাধিয়া। 
এঁকিকে কর মাকুগিরে উদুর তিনগ দাদিয়া॥ 

সরল গরল যেতা পারর হাবিতালৌ চানা থক। 
ভগ্মাংশৎ চানা পারর, অনুপাতল পানা থক॥ 
নুয়ারলে চা লাজর কথা, আহিতাইতা গা ঘরে। 
অজাই বার কানাহাহান ফুটা দিতই জুৎ করে ॥ 
কি দশারমা পড়লে গিরক মিতে কিতা করতু মাত। 
কুরাং হমেইতেইগা আজি লুকাগানে বনহানাৎ॥ 


হই্মা 


বাঘ আগ মি দেখলু উগর পাখ আছিলতা দুহান নাই। 
কওয়া আগ দেখলু উগর ডিগল অছিল জুহান নাই 
হরপ আগর হিং আছিলতা আচানকহান নাগইতা। 
মাছ আগর প্‌ আটুল আকখুলাগই তা 
কিহান মাততু মি। 
তু মি॥ 


হারপেয়া থই 


বাঘর শৌরে মাঘর রাতি সিনচু দিলে কামাড়তাই। 
ইরেইর দিনে ইরাইরি অনা গ্রমনেই আমারতাই॥ 
ভূতর জিপুৎ ঘুমে থাইলে কেতুকেয়া লারেইবে। 
ধনমাচিয়ে এলা দিলে সিেছক ডাক বারেইবে|| 
কালা দৌয়ে হজক পিলে নাষেয়োগা খঙেদে। 
বেলিটিকে বিবিয়েইলে না নাছিয় ফঙেদে॥ 
সাকলসেলে আকসিয়েইলে বাত টুপিহান টৌলি অর। 
হপনেদে চম নাবুজিছ _লাহুলাদে কৌলি অর ॥ 
সারিঙ আরিঙ কাদলে চানা বাতর বারার আহিল। 
উসেই আগ গুরে দিয় চুচর ছালি মাহিল॥ 
হারপেয়া থ, নাইলে পিছে আনাংসাহে নাঙইতাও। 
বুজনরাং আংকরিছগা হুনলে তিতে খাত্ডইতাও। 


মুক্তা 


মুক্তা তোরে মাতিং মিতে পড়িছ এনে বুক্তা। 
দুহনিগৎ হেয়া এগ বরেয়া তি দুকতা॥ 

সুক গাহালি আনগা বেনাই, আনগা নাইলে খলগ। 
বেংকি আগ আনগা যাগা, না মালইনে সলগ॥ 
মিঙালহানাৎ লগে থায়া রাতি কুরাং যারগা। 
এমাটিকো মাতুরি থাং উতাউ তারাং নারগা ॥ 
দিনহান অইলে,যাকগা বুলাৎ আধারে তা থাকনে। 
বুঝাউরিতা - কথা এহান সয়নিতে নাকনে॥ 
আকতুগ মি করতৌ আজি, নাগণেরতা এমাটিক। 
মাতৌরিহান নাকরিয়া জানারতা নাই মোরে তিক ॥ 
মারে বেলেইং তারে মিতে, মাতলু এহান কর তি। 
কাম বেলেয়া ছেয়া এগ আজিকারগাই ধর তি॥ 


রামায়ণ 


নিককা নিককা লেরিক হুনতে তিতে গিরক কাদরগ। 
রাবণ রাজার কামড় খেয়া মরেছে কোন বাদরগ ॥ 
মাত্তা মোরে --উগর নাঙ তি; রামায়ণে আছে তা?। 
লালফামে তা লুকাছিলগা__ কাছিল মাত কুন গাছে তা? 
হারপেয়া থ-- আক কামড়ে দাত বিদেছিল দশ থতার। 
মরণ ফাঙইলাতা দুঃখই শৌজিপুতৌ দশগ তার ॥ 

উগরে রাম তুলসী পাতার বরন দিলা তালুরমা। 
কাটালুরি তিলকরিয়া আনল আগই সালুরমা ॥ 

ওতা জাঙে বাধে দিলা হুচ্চুরি না কাইবতা। 

ঠই শুগ দূরেই বায়া কাদা বারাৎ থাইবতা ॥ 

জিংতা অয়া মাতের উগই__ইমে ফাগি করলুতা। 

বুদ্ধি লৌসিং নেইগ থাঙ মি আককামড়ে মরলুতা ॥ 
তোমার সালে চাতা মোরে মানুয়ে লাজ দিতাই নাই। 
ঘরে যিংগ্রা এববাকারগাই শৌ জিপুতে কিতাই নাই॥ 


কেওগ 


কেউ শৌ আগ গ্রাছর ভেঙে জিংতা চেংগ খারগাতা। 

ঠেং চারিহান লাম করিয়া রেঙ রেঙেয়া চারগাতা ॥ 

সেঙ ফুতি তা নাপিদের নাই, দ্বি বেঙ ডিগল জুহান তার। 
আঙুলি নেই, দ্ধি কাপ বাট্টি আত আছেতা দুহান তার ॥ 
বিয়ান ফুয়ার ওবাকাতে নাগনৌরি বেঙগরে। 

আধার অইলে তার নাঙহান ধরৌরি মি মেঙ করে॥ 

কিতা বুলতে কিহানাতত কিহান অরতা হাটন নেই। 

রাতির পরে হবা করে দুয়ারহানি গাটন দেই ॥ 


১৪ 


কাপ এনে 
কাটাখাল 
কামহান 
চেংকুড়ি 
বিদেশীরে 
আওয়ালালা 
কই নুয়া 
চাংকাপ 
চাকচিরা 
ছয়ারন 
বেংকিগ 
ভূঁগোলর 
মুখস্থ 
মিতে খানি 
হুনলেতা 


আবাবা। 

খা বাবা॥ 
লামডিং। 
সামাদং॥ 
সৌদি। 

না লৌদি।॥ 
মুন্বাই। 
ডুম্বাই॥ 
জাইরে। 
তি নাইরে॥ 
বেইজিং 
হেইচিং॥ 
দুধপুর। 
দুর দুর॥ 
মসকো। 
গছকো॥ 
বেরাবাক। 
বেরা নাক॥ 
নুয়া লাম। 
দেই ডাম।। 
ধলিবিল। 
ইনচিল॥ 
মাছুঘাউ। 
এগি বাট ॥ 
লংগর। 
হংকর।॥ 
য়ারি এতা। 
করে দেতা। 
ঘুমজিং। 
চুম সিং 


১৫ 


পড়ুয়ার পৌ 


পড়ুয়াগই মাতল আয়া - হমাদৌরি অজা। 
পড়াহানি না হিকেছু অয়া আহান কজা ॥ 
খানিপপারা বেরইতে মি উয়ালা আগ আয়া। 
নিলগাতা লেরিকহানি কতি নাইলতা সারা ॥ 
দিনহান হাবি বিসারেয়াও নাপেইলুগা তারে। 
মি নেয়ইতে কুকুর আগই খাতা দিল ফারে॥ 
কওয়া আগই শিলটহানল গেলগাতা ফর দিয়া। 
কতি তারে বিসারলুগা গাছে গাছে গিয়া॥ 
ইম্মাই মাতল _ পাঠশালাগৎ নাউ য়েইগা আজি। 
বুঝেয়া মি মাতে দিতৌ ঘরে অইলে বাজি॥ 
বাটলজারে জিরেয়া তি বেলিটিকহান থাকগা। 
নাইলে বিলে মাছ ধরিয়া উয়ালাগ ডাকগা ॥ 
কাদার শৌগ হবা নেইগ্ন হিকার সাকতি কথা। 
মাতের ঘরে থাইতু উনি দিন এহান খেলবতা ॥ 
খেলেয়াতে কিহান কানা লেরিক নাচেয়াতে। 
মেয়েকগ মি নাদেহিয়া হমেইতুগা গাতে॥ 
'এতা বেরাই আহে নারলু -কতদিন ইস্কুলে। 
নাহেছুতা নাগই মিতে থায়া বুলে বুলে॥ 


এলা 


এলা নাদি হুনা গিরক হারমনিগ বাগতই। 

তোর নুংশি এলা হনলে দাবদিতইক বাষগই ॥ 
কওয়া হাবি খাঙ লাগিয়া হাকেদে ফরদিয়া! 
মাততাইতা পরলেইহান আহিল বার কিয়া॥ 

ঘুমর হাদিৎ শৌ কাদানি অকরতাইতা ফামে। 
জীবপকগ নাথাইতাই নাই দেশে ঘরে লামে। 
এতা পারা অজা আগ কিতা মাততু তোরে ॥ 
ভাবক এতা জুগৎ নাছি হারপা খানিক করে। 


১৩ 


লারৌ খানা 


আফাইসেনার বেয়করে নাউ করেছু মি কিতাও। 

হবাই হবাই মাতলু তারে 'লারৌ এগ দে ইতাও ॥ 

কনাক শৌগ, তি খানাতে হ্বা নেইক অমাটিক। 
সাক্তিহান নাই তোরাং থানা, কইতে মোরাং দে বাটিক ।॥ 
পেট কামাড়তই, অলমি অইতই আকখুলাগই খেইলেতে। 
মিয়াদি তাপ, আহিয়ল অর, আর মানুয়ে চেইলেতে ॥ 
সাজৌ বুড়াই লারৌ খেয়া কিতা অছিল জানছ নাই। 
বুড়ি গগই আরতি আহান করতেগাহে মানস নাই॥ 
চুলর আগাৎ জিংতা অইলতা, মরলইছগ ফামহানাৎ। 

কই দিন তা আছিলচনাই ইমে হেজাই ডামহানাৎ।” 
নাদল আরো মাতলু তারে - 'দিয়রগ না নাদরগ। 
গুঁহানেহে সাক্তাহানো আধা বুড়া বাদরগ ॥ 

কাস কওয়াগ, কিতারকা থাং বুঝ নালরতা গোরুগ। 
জেঠাজেঠির কথা ছুনিছ, তি অইলেতাই হুরুগ।॥ 

চরগ সায়া নাচেই মোরে, খুচিধরা, হিয়ালগ। 
নিকুলতইতা ইরেইখংলেই, ওগদে থইছ খিগ্লালক॥ 

আর কতিতে হিকেইতু মি উরর শৌগ তোরেতে। 
'আকখুলাগই নাহেইছ হুনা ফঙেদে আর চরেদে | 
বুঝেইতে সুপ বুঝ নালইল, অকরলতা কাদানি। 
হারপাছু তার বুধি এতা, মনাছেতা নাদানি ॥ 
সিমটেয়া মি কাডলইলু, হবানেই নাই তা খানা। 
জেঠাজেঠির ঠাক নাথরতা, নাকরেরতা সুপ ঠানা॥ 

মাতলু তারে - মারে বেলতু! কাদে কাদে চারতাতে।” 
তিংখুল আগ দিলু ইমে নাকরেছু আরতাতে ॥ 

না লালছু চানে ইমা মিতে হবা শৌগ নাই। 

তোর লগেহে দিনহান থাউরি অয়া মি তোর খোগ নাই॥ 
তিয়ো খানি গালা দিছতা, এসাদে আর নাকরক। 
আবখুলাগই লারৌ খেয়া তারতা মুরে নাধরক॥ 


খাইমুনি 


খাইমুনি তিতে উনি নাউ চার লেরিকৌ। 
হৌ খেইতেগা লগে খার উনি খেরিগৌ।। 
দুকগাচে হুরুমাছে উঠানর আগাগৎ। 
রাধর লৎপি দিয়া টুপি আগ বাগাগৎ॥ 
লৌদর ঘৌ থয়! ফারাজিরা যৌগৎ। 
লুরি গটা চারিগল বৌদর নৌগৎ। 
লালনিতে নাকরর হুকলেগা খডহান। 
এরা দেনা না মনার ফুংকার সঙহান॥ 
তোর গই এতাহাবি আপপানে সারলর॥ 
ঘুমজিতে মলগরে দরতা তি জাঙেদে। 
কানা কাম আকহান নেই তোর নাঙেদে॥ 
ধান দেইতেগা তিতে নিয়রগা কাতিহান। 
বেলিহান বিসারার অইলে তি রাতিহান ॥ 
খাঙ দিয়া চাঙ চার পেইলে তি পা শৌ। 
তোর নাউ জানি উতা লাং লাং শিউগৌ। 
গুনাগুনি করতারা মানুহান গাঙডেদে। 
তোর য়ারি দিতারাতা মালঠেপে সাঙেদে। 
আর হুনা নাকরিছ এতা কাম মাদানে। 
বুড়া বুড়ি বিসারেয়! তি উদাক বাদানে ॥ 


চৌধুরি 


চিনেছ নাই তুমি তারে হৌলেইকে; 
র--মিতে সৌকরারমা হা 
পরে জি 


পদ্য 


পদ্য খানি ইকরলুতা দৌ লিসিঙর বর পেয়া। 
মানু গোরু লুকেইতারা হুনানিহান ভরপেয়া॥ 
মাতিং হুনিছ খানিক করে, উঠানিহান চালাক নাই। 
ভাংগেয়া মি বুঝা দিতৌ পেলইবেতা কালাক নাই ॥ 
'কাস কওয়াগই কাঙাবেরি কৌজিয়াগ অছিলতা। 
থলর গাঙে থমক দিয়া থডিনার ধন থছিলতা ॥ 
নিজর গপহান নিজে নাদিং, দেখলে ! মধুর হাবিত 
নুংশি এহান গজে অছে আরতার আবি জাবিত্ত॥ 
মোরতাতে চা নুঙেইহানে আহের আহির পানিয়ো। 
হত্করিয়া বিতরগ চেই পহন আছে জানিয়ো॥ 
'ডাকুলাগই চলন দিতে কু পড়েছে বিহানৌ, 
গঙিয়াগই গঙালাছে হইমা অইতই কিহানৌ ॥ 
হুতাহানি ভামে থয়া ফুতি আহান অকরো। 
চেমফু আগৎ চৌল জিঙেয়! চলন দিয়া খকরো ॥ 
কৌলি করের কণিয়াংপাই ককৃকা চেয়া ডাকছে। 
আধার পক্ষৎ পুর্ণিমাহান ডাক ডাকেয়া ডাকছে 
অর্থহানতে অতি লুহান; বু পড়লেতা হবাক%। 
নাহলে বার তোরে আরতাই আতর সপাক ॥ 
না উঠিনে খানি বাছা, এঝকাউ লই না! 
পদ্যহানর ঠইগ হারপা লয়ইতেহে আর 
পেট কাখাড়ার! খুল্পেই অছে! কানহান আছে ক 
এহানলহে অয়া আছো আজক্তাল আলুয়া ॥ 
হবা য়ারি বেদর কথা তোমারাংতে কানা নেই 
পদা এতার য়ারি তুমি আর মানুরাং গানা নেই 
মোর সুরগৎ আছে এতা দিং 
ফাগিয়েদে নিয়রাইগা হাসাহানল আহিয়া॥ 
নাইলে তোমার মইচগ মাওর, নি 
পাকরোনে পদ্য এতা, এতাই অক 
কাম বেলেরা তোমার সালে ইকরেছু লেরিক কুচ 
নিয়াম অয়া অছ্েতা নাই খেরর সাঙগ পারা উচ।। 


নাউ হুনেদি হুনা গিরক হাবিতা দিন আহানাৎ। 
পাকরিয়া লয়ইতইতা নিয়াম অইলে মাহানাৎ॥ 

এগদে চা, না বেরইনে, মাতৌরিতা খানি হুন। 

না আমিয়েই, কুপ.করে তি খালকর এনে এতার গুণ॥ 
কিতা বুলু! হাই কওয়াগ ঃ “ক বুলেরতা নুংশিহান। 
উলুক ভালুক কইনা আগই আত দ্বহানল বানল ধান। 
উদূর আগই খ-বুলিয়া লৌদিয়া দের ফালহান চা। 
তকপা আগই গ বুলিয়া বৌদের উহান তালহান চা॥ 
ঘ-ল পাকর চনচরাগ, ও-ডাকছে মাদানে 1” 

শৌর মুরগৎ হমেইবতা কটা কটা কাদানে॥ 

মুঙেই করে হিকে বেলতাই, হিন নাপেইতাই হারপানি। 
কিতা বুলর? তাপ উ-ঠছৎ ! অকরলেতা জারপানি॥ 
মুরগ বুলার, ঘুমৌ আহের, জিউজিঙারতা ছিয়ো জাঙ। 
মনহান তি এগদে দে, এতাউ সুল্পর য়ারি থাও!॥ 
সুক আগল ডমক দিতৌ অইলেতে আর বারাদে। 
জাঙর পাতা বাগে দিতৌ নুয়ারবেতা পারা দে॥ 
কিতারকাতে উঠরতা থাঙ ! আরাক আহান আনিংক। 
এখুরুমতে অন্কহানল খানিক করে সানিং ক॥ 

ওরে যারগা, ধরো ধরো আকগ হুনেকুরাগ। 

পেইলে মুরগ করে দিলুইছ আগ বুকুরে গুড়াগ। 


দৌ 


বাহা সপার দৌগি হুনো নাদিয়নে তোমার লৌ। 

না লাগকনে রাতি নঙেই আমার গারিৎ তোমার বৌ॥ 
কলে সাঙে ঘরে গাঙে না দেহয়েই ছেয়াগ। 

খাং না লাগিক আপনাগাছির সাক্তা ওত চেয়াক॥ 


২০ 


য়ারির লগ্গর পরি 


দাদার কাতে আদা আছে ইমারকাতে ডিমা কই। 
মই আহেছে নাবই যাগা দ্বিলপ পারা জিঙা খই॥ 
জুড়া আহান মুড়া আছিল কুরাং উতা মাউছে। 
গতি নেইতা অতিথ এহান, আঙাঙতে নাউ সাঙছে। 
জিয়া জিপুত নেই পিয়াগ লিফাকহানাৎ াছেগা। 
নেইপা লকেইর মেইপা আগ খেইপা অয়া আছেগী ॥ 
আবক সিজার কাপক নায়া কিতার পালি করানি। 
খুলা উগ লেরিক উলা কতিলতে বরানি॥ 
চূড়ামণি খুড়ার বাপক ধলা বুড়ার অংতা চেই। 
মানুর মিহান চেইতে বিহান কিহান করের হাটন নেই ॥ 
সালইলিতা মালুইনুতে পালই গাছি ছিড়ানিৎ। 
জালক উগর মালক উগ সিংতা কথা বিরানিৎ॥ 
সেনাই থছে তেনাহানি নেনা মনার মেরাইতে। 
নীল খানি ঠিলছেতা এতার বেরা চেরাইতে॥ 
বরর লগে পরর মানু ঘররতাতে নাহেছি। 
এতাই বার ডাঙর সায়া গাঙরতা না ভাহেছি ॥ 
সুমে খাছি খুম্গ পারা কুম্গ কালা লগরগ। 

তাঙা লকেইর জাঙাকগ না কিগ আগ থকরগ ॥ 
দামান উর মামাক আগই নাগই মানু পাছেগা। 
ঘটগ নেয়া সিউইতেগা কটগ খেয়াও নাছেগা ॥ 
শরাৎ আহান করাৎ গিয়া মরাৎ পড়লা সাকেইনি। 
দাপাহানৌ থাপাখালি জবর অছি আকেইগি ॥ 

ঘরে বয়া দিনহান আছে নাছে গোপাল ইসাংগ। 
ঘৌপু ঁতাউ দুগর তুল নাগই মান্না মিচাংক॥ 
আনা আহান কানা নাছে সেবারিগ পাছিগা। 

চেয়া খেয়া খেউইতেগা হবাক স খাছিগা ॥ 

রাজার জিপুৎ পানা অয়া মানা করলা দুয়ারগ। 
আকগ আছিল বাঘগ পারা ভাবক বারপুয়ারগ॥ 
তারে চেয়া উত্ভইলাতা মুঙর উতা খানিতে। 
মাতের - “কামহান সাম না করি, কইতে ঘটর পানিতে ॥ 
অকরেছ গেটি খেলা, জেঠিমারে আংকরো। 
লাহুলাদে বাহুল নায়ো, তাংখাহানি নাংকরো॥ 


২১ 


জানু এহান মানুর মুঙে কিসাদেতে মাতানি। 
হারপা দেকা দেহিয়া মোর গীতা কিতা আতানি ॥ 
বলী অছৎ অজা আজি সলি মলি কিতাউ নেই। 
মাতে বেলা হাতেক করে মাতেক আহান দিতাউ নেই ॥” 
দলর মানু নেয়া আজি বলর বাপক কলছে। 
এমাটিকর বেকা এগই মেকা বাতগ অলছে॥ 
হালাক উগই গালারতাতে ডিলইল পালা বরানি। 
খনা নাছি মানু এগই সৌনা সৌনি করানি॥ 
দরা অছে বরাচাউব। আহির পানি ফুটি নেই। 
এলা এতা হেলা করের. লগে প্রেমর ফুতি নেই॥ 
পিছে খেয়া বাজা নেয়া নুঙেই নাছি জাঙেইহান। 
হুনার জ্বালা দুনা অছে চুনা নায়া আঙেইহান ॥ 
দারিৎ বয়া য়ারি দিতে ডাকর বারি অকরলা। 
লৌ হুনিয়া বৌয়েই উতাই তানুর শৌগি খকরলা ॥ 
তাঙ বুলতে পাঙগ সায়া লাঙইলেতা কিয়া থাং। 
মিতে ইমে হজক পিয়া য়ারি দিয়া দিয়া থাং॥ 


তেরা কাকচিং 


তেরা কাকচিং আগ খইলাং জারে .থার। 
কামাড়ানি মনেয়া তা মইরাঙদারে চার।। 
লেইসাঙে গুজুরের তুমি তারে মাতে দেই। 
হিংসাল খাঙদেনা 'পাঙ করে হবা নেই।। 


তেনুয়ার কৌলি 


তেনুয়াগই গলি জৌলি বাত রাধেছে চৌলি। 
ঁহানেহে শৌর বাপকে লাগেছেতা কৌলি॥ 
আঠি খেইতে গাঠি লাগিল জিপুত দ্বগিরতা নাই। 
মালক উগই বিসারেয়া আনে দিল মানাই॥ 
অতিথ মাহেই আহেছিতা ঘুমজিবাতা ফাম নেই। 
তানুর এতাৎ হমানিরতা মোরতা গিরক কাম নেই।॥ 


২২ 


দ্বিআক চুটি 


পক পাক শকো শকো কাম দুম নাকুরি। 
ডিক ডিক আহিলেতে গুম গুম বাকুরি ॥ 
সক সক নাকরিনে নুয়া কইনাগ তি। 
কথা নাউ হুনুরিতা, অছৎক আগ তি॥ 
শাত্হান গিথানক ডাক ডাক করুরি। 

লে লে নাই জু উহান, উহানেতে মরুরি॥ 
থৎ থৎ গারি উগ সদা থাক ঙালয়া। 
তারু তারু অয়া থাক বামনিগ মালয়া॥ 
ফৌ ফৌ চুলগাছি, দেনে থৌ ফুটিক। 
কিয়াকাতে লামছেতা ইনাফির চুটিগ ॥ 
সরো সরো নাকরিছ হুনতেই গালি তি। 
মানু নেই, বক বক খানে বাত ঠালি তি॥ 
দিনহান বের বের করিয়া না থাইনে। 
ফচ কচ দিয়া হিয়া আরগদে নাইনে ॥ _ 
ফিং ফিং না ধ্লনিতে সিংহান নেইগ। 
বুজে বেলা ধান এগি আনিয়া হাপেইগ॥ 
চিক চিক এ রইদে খুচেইগ কইতে। 
লিক লিক পানি পিক ডকহানে অইতে॥ 
খর খর খৌনুগ পানি ফুটি নাপিয়া। 
টে টেঙ করেরতা আঙুলিগ কাপিয়া ॥ 
এই খেই গম গম, থক থক আহোনে। 
ফাক ফাক না আহিয়ো লেইমারে ডাহোনে॥ 
ডিল ডিল কমালাগি বয়া বয়া খেইনে। 
কুৎ কুৎ নাগিলিয়ো আঠি কিতা চেইনে॥ 
মজেছে খাটল এগ বেট বেট করিয়া। 
লেক লেক অহে এরে দাতগৌ লরিয়া॥ 
হাম হাম করেরতা এগ কার শৌগ। 

খুমা খুমা আত জাঙ বৃষ্বাই মৌগ॥ 
লাংপালে মাটিহান কং কং করেছে। 

চং চৎ ফালদিতে আমুসেনা পড়েছে ॥ 


সত 


২৩ 


ডংভং নাকরিয় কথাহান গাঙেদে। 
সর্‌ সর্‌ থৌ ফুটি গছে দেই জাঙেদে॥ 
ফিং ফিং সলেছেতা দলাবাউ খুড়াতে। 
পেন পেন নাকরিয়া এগ খানি জুড়াদে ॥ 
ঘৌ দিয়া লাঠি এগ মের মের করুয়া। 
কিগ থাং বাহা এগ, বাকাল না বরুয়া॥ 
পড় পড় মুজুরিয়া না ছিড়িনে ডেমগি। 
নৌ নৌ অছে গাছ, ডেওগিও নেমগি॥ 
বুক বুক না উহ্ছলি মকসির চারাগি। 
না ছিড়ক চেইছ তি হুর হুর মারাণি। 
কেং কেং করেরতা বৃজন উগ কুংগ। 
জপ জপ সেদা দিল ধরেছিল চুংগ। 
গাহালিগি বাংগেদে ফেং ফেং তুলল॥ 
ইমেতে নাগই মাহি মন্ত্রর গুণল॥ 
তেক তেক ঘাহানাৎ কিতা তিতে দিলেতা। 
আগে কিয়া গারিগৎ নাউ লাগাছিলেতা॥ 
থম থম এ জারতে কিয়াকা না করেছে। 
জম জম বরনেউ ফল নাউ ধরেছে।॥ 
মাজিগৎ পক এতা বির বির চারতা?। 
এভা হাবি করতৌ কিয়া কানা নারতা॥ 
বং বং ধুমা দেই হবা করে খেরল। 
টিপ টিপ পছরিগ থই এনে বেরল।| 
গ্রদ গদ করেছেতা শৌগর গারিগ। 
কাড়লই আতে আছে হুচিগ না বারিগ॥ 
ফল ফল ফালদের চেঙ এগ জিঙাগা। 
গক গক কাম কর মাঙ ফুতি তিঙাগা॥ 
চপ চপ গারি রম উবা অছে মোরতা। 
কিয়া থাং কাম এতা খালু জালু অরতা॥ 
নপ নপ করের এ বাঙহান বাগব। 

হুৎ হও না বারেই তোরাং হে লাগব॥ 
ফেৎ ফেৎ করেছেতা সলহানে আকয়া। 
তেরে তেরে নাকরিনে মালকগ সাকয়া॥ 


২৪ 


পট পট ছিড়ে বেলা গাছেত্ত জিংগা। 
বাতর গজে মি উতা আগ দুগ দিংগা॥ 
কেক কেক দিয়া এরে আন্দিগি ফুটাতা। 
কিতা পানা আনলেতা হাবি অছে হুটাতা॥ 
কতি চানে পেট পেট বাধেছিতা এতারে। 
জট জট ছিড়ে বেলা মনা খানি দেতারো॥ 
ঙের ডের করের এ শৌ এগ নেগাতা। 
ডক ডক আঙারাৎ বেইনং দেগাতা ॥ 
রাউ রাউ পেট এগ কতি বক পাছুতা। 
বাতশুলি বাছেয়া মি বয়া এরে আছুতা ॥ 
গারিগদে হির হির আটেরতা পকগ। 
বেরয়া না চেই এনে মারে বেলা থকক॥ 
পিচ পিচ বিদারতা কিগ থাঙ জাভেদে। 
খানি চানে, বুলানিৎ নাষেইগা গাডেদে ॥ 
উহানে সলহানে ডুক ডুক ঠইগ। 

হই হই করে করে নাকরিয় গইগ॥ 
কিলু কিলু করতারা মালঠেপে শৌগি। 
হুনরতা হাদিরমা দিতারাতা লৌগি॥ 

টেং পাং কররতা ইমে খানি মানিল। 
নিককা ছানর তিতে এরে এলা হানিল॥ 
ফট ফট জোনাকর রাতিহান ঙালছে। 
খরি খরি দাপল চা বুজন আগ সালছে॥ 
চিট চিট বারা বারা ডর দেহা শৌগ। 
ছর হুর যারগাতা হুৎগৎ্ নৌগ॥ 

চেক মুক নাকরুরি কথাহান মাৎতে। 
কৌলি নালাণি ইচে কই মোর ভাততে॥ 
গম গম কলহানি দারা বেলা সিজা তি। 
পের করে দিয়া বাত গুলি দেনে হিজা তি॥ 
লেং লেং নাকরিনে তি কনাক থতাল। 
গের পের না পিড়িনে আকহান কথাল ॥ 
কাউ কাউ করিরিতা আপপানে যামিনী। 
যেহানাতো খে খেঙ করেরতা কামিনী ॥ 


মৌরই পিদেছেতা কানে আগ ঝমকা। 
নিক নিক নাকরের অজাগর ধমকা॥ 

বুং বুং উরা দিয়া হিল এগি বেলাদে। 
মনহান নাদি এনে দিনহান খেলাদে ॥ 
ভূপ ডাপ লইকর কথাহান এবাকা। 

ইরা ইরি অছি মানু বারহানি নেকাগা ॥ 
লিরি লিরি বৌহান মাদানর পরেদে। 
পঙুরির পারে আই, নাথাইনে ঘরেদে ॥ 
বেন বেন করেরতা ধনমাচি এগতে। 

উপ টপ পড়েরতা পানি এতা এগদে॥ 
গট গট পানি পিনে গুয়া গাঠি লাগেছে। 
কালি লছি কলো এগ কিতা অয়া বাগেছে ॥ 
টিং টিং পেট ওগ খাছততা কিতা তি। 
চেন চেন পিঠিহান আর হুনা দি নাদি॥ 
কির কির ঠেলারতা পানিহান আষাডে। 
এবাকা তি গের গের নাকরিনে বাসারে॥ 
কিৎ কিৎ নাজাতেই মিনামপাহানল। 
জেঠিমাই মোর মুঙে ধান এগি বানল॥ 
হু হু করে লাগেছে এ দ্বি এগ নিবেইনে। 
কট কট করেরতা আহি এগ চেইনে॥ 
টেপ টেপ ঘুমহানে বেলারতা তোরেতে। 
ফুক ফুক পেট এগ খানি করে ধরেদে।॥ 
ডুং ডুং করেরতা নাহুনুরি কানেদে। 
বরেয়া চাং নে মিতে থৌ ফুটি আনেদে॥ 
গুর গুর কিতা বিসারাউরিতা মাততা। 
কের কের নাকরক ধয়া হৌ রাধতা॥ 
খাবা ডাবা অয়া কিয়া করুরিতা কাম তি। 
পরথেইতারা থাডো নাউরিতা চাম তি॥ 
তুল তুল করেরতা শৌ এগ কারগ। 
কাদের উহানো কতি নুংশিপা নারগ॥ 
জিং জিং জাঙহানি খানি করে সিকদে। 
গুজয়া নাবই এনে হবা করে ঠিকদে॥ 


চে 


আকপেই গল গল নায়ো, অই কামেদে। 
খ্রিং খিং কর তিয়ো নাথাইনে ফামেদে ॥ 
খিক খিক পানি ফুটি ছিটা দিং ত্বরাক। 
আহি না'জিপেই এনে ইমে গরা গরাক॥ 
ফুৎ ফুৎ না মাগয়ো আছে কাম কতিয়ো। 
হাবি আছে কাচা অছে নেয়ছেতা গতিয়ো ॥ 
ফরক ফরক অছে চেই নুয়ারাগরে। 
চিরি বিরি নাকরিয়া আনো মেইপারে ॥ 
'আরতাউ কত আছে, নিংসিং নাউরি। 
কুনোগই কাম কিতা করে দিলা পাউরি॥ 


চ্নতা 


না ঘুমজিয়া দিন রাতি মি করৌরিতা চিন্তা 
হাকহানরে লাককরানি কিতারকা থাং হিনতা॥ 
ছেয়া আগ গজে পড়লে না দুহেয়ার সুপ করে। 
এতা মিতে বয়া বয়া বালকরুরি কুপ করে॥ 
গাটর পানি এতাই কারে দাপদিতারা ভরেয়া। 
“না মনেয়ো এতা মিতে মাতৌরিতা গড়েয়া॥ 


রাস 


বাসৌর জিলক সাজ পিদেছে রাস করানির সালে। 
নাছানিতে নুয়ারিরি ডাকর তালে তালে॥ 
ডাকুলাগ তালকরোনে মেইল দুয়ারগরে। 
রাসদারিশৌ লুকেইলগা থৌপু উতার ভরে ॥ 


২৭ 


হুনামানু 


হনুমানর জেঠা বেয়ক হুনা মানু সিং। 
আইনে কাদাৎ জুগণ করে আক কানাহা দিং॥ 
আহি দ্বগি কিতারকা তোর গিল্লা মালছে। 
নাকগ বার বেকা অয়া কুরাং সালছে॥ 
ঠিকানা নেই, আকানা নেই তোর মেইথঙহান। 
ছুনু কালি গছে দিমতা কাদাৎ খানি আন॥ 
এসাদে তি সাকতি অয়া নাহিছ মুঙে মোর। 
বানাপেয়া মাতুরিতা শাতহান হবা কর॥ 


টাকগ 


বাঘগর গজে আছে টাকগ। 
হবাই উগর মেইচাকগ ॥ 
আকদিন বয়া বয়া চারতা। 
লেজগল পিঠি খাজুয়ারতা॥ 
দ্বি আত দ্বি জাঙ আছে পশুগ। 
তারে চেয়া মিতে ঙাক অছুগ॥ 
আত্তিগ খার আক কামড়ে। 
নাইলে তা সুপ নাউ চামর-এ॥ 
চাহা পিতে লুসি বাঘ খারতা। 
বেলিটিকে আকগই নারতা॥ 
মাদানেদে থার নাই সালয়া। 
বুলেরগা বাবুগ তা মালয়া॥ 
ইমেতে মুকসি দিয়া থারগ। 
রাতি নাই তার হুংকারগ ॥ 

না হুনিয়া অছ্ু ওয়াইসাংক। 
তারে এজনমে উনা নাংক॥ 


২৮ 


